Drajna llum il-passi li l-Gvern jie ħu biex iressaq l-ideat tiegħu. Drajna nsegwu l-metodu u t-toroq li jieħu qabel ma jressaq ħsieb jew linja politika. Drajna naqraw il-kitba ta' ġurnalist jew ieħor f'gazzetti partikolari li jmexxu l-aġenda tal-amministrazzjoni. L-aħbarijiet tista' tfittixihom, tista' tarahom iseħħu quddiemek, inkella tista' tkun int li tibdihom. L-"aħbar' tkun dak li ħaddieħor irid iressaqlek biex tibda tħares u taħseb. Nafu li, ħafna drabi, dan il-Gvern immexxi minn dan il-Kabinett jixħet il-ħsieb biex l-ewwel jara kif ser tintlaqa', u wara jipprova jaċċerta billi jkollu lil dak jew lill-ieħor iċempel biex jara l- Għal dawk li jifilħu jħallsu Din il-ġimgħa, proprju f'nofsha, gazzetta minnhom ħarġet bl-argument li għalkemm qed inżidu fl-ispiża fl-edukazzjoni, skont l-istess ma hemmx riżultati tajbin. Nifhem il-ħsieb li dan il-Partit Nazzjonalista ilu snin jikkumbatti. Ħsieb elitista, liberali, li jibbaża ruħu fuq il-linja li aċċess għall-edukazzjoni m'għandux ikun għal kulħadd. Ikun aċċessibbli biss għal dawk li jifilħu jħallsu. Dan fuq il-premessa li l-Istat m'għandux iħallas għal kull student. Għax għal dawn il-persuni wieħed ikun qiegħed jaħli l-flus. Dan, bħala partit dejjem ikkunsidrajnih bħala argument mill-iktar żbaljat. U sewwa għamilna u sewwa nibqgħu nagħmlu. Iktar mhux inqas studenti Minn dan l-artikolu, l-editur jislet sentenza partikolari biex jibda l-linja li tkellimt fuqha, u jgħdi: "The performance of Maltese students in international assessments remains poor". Niddubita kemm dan huwa minnu. Niddubita għax tul dawn l-aħħar snin żdiedu konsiderevolment l-istudenti li speċjalizzaw, iggradwaw u jinsabu jaħdmu mhux biss f'pajjiżna, imma f'diversi partijiet tad-dinja. Anzi, kif nafu, l-industrija qegħda titlob li jkollha iktar persuni li jistudjaw. L-ekonomija tagħna trid iktar studenti milli għandna. U min jaf id-dinja ta' dawn il-gżejjer jagħraf li jekk ma taħsibx qabel, sew qabel, ma ssibx lil min lest li jiġi jaħdem miegħek. Niftħu iktar L-istorja tal-edukazzjoni hija waħda ta' suċċess. Sewwa għamilna li, minkejja dak kollu li kellna ma' wiċċna, ma waqafniex "ninvestu" fiha. Ħadna ħsieb li naraw li nżidu l-għodda, anke jekk dawn jiswew iktar. Ħadna ħsieb li ma nixxaħħux u nagħtu kull opportunità lil kull persuna li tistudja. Miftuħa fiż-żmien u fl-istituzzjonijiet. Anzi, ngħid li hemm lok għal iktar ftuħ. Dak li nfaqna u li qed nonfqu għandna nberkuh fit-triq li twassal sabiex tħajjar bnedmin jistudjaw. M'għandux ikun hemm ħitan li jżommu lil dak u lill-ieħor milli jistudja. Għandu jkun hemm bibien miftuħin u l-flus m'għandhomx ikunu pre-rekwiżiti għad-dħul. Jibni u jipprepara Wieħed irid ukoll jgħid li l-Istat Malti ħa ħsieb jinvesti sew, mhux biss fl-iskejjel tiegħu, imma f'dawk li nsejħu 'privati'. Fit-tnejn immoru tfal ta' Maltin u Għawdxin. Fit-tnejn irridu nassiguraw li jkun hemm aktar opportunitajiet, iktar preparazzjoni u formazzjoni. Ebda settur ma jista' jgħid li ma jippreparaw tajjeb lill-istudent. Anqas li m'għandux l-għodda tajba biex isawwar u jbaskat. Għandna, iva, preġudizzji. Imma l-esperjenza turi l-kontra. L-esperjenza turi li l-pajjiż qiegħed fi proċess kontinwu. Qiegħed il-ħin kollu jibni u jipprepara. U m'għandniex naċċettaw it-teorija li l-istudenti fi skejjem mhux tal-Istat huma aħjar minn dawk li jmorru fihom. Storja ta' suċċess L-edukazzjoni f'pajjiżna hija storja ta' suċċess. Hija hekk għax hija miftuħa għal kull persuna, ġejja minn fejn ġejja, u għandha liema età jew sess. Id-deċiżjonijiet li ttieħdu fil-passat kien hemm min ried iżarmahom għar-raġunijiet żbaljati tiegħu. Bħal min ried ineħħi l-istipendju jew jibdlu f'xi forma oħra. Nifhem li hemm min jaraha diffiċli li jaċċetta li din irnexxiet. Nifhem li hemm min jiddejjaq li anke min m'għandux il-flus jirnexxi. Imma l-avvanz u l-progress soċjali tagħna m'għandniex nieħdu d-deċiżjoni żbaljata li nnaqqsuh fi triqtu. Ma hemmx xi storja ta' progress li tirrepeti ruħha fis-soċjetajiet kollha. Bħal ma hemmx anqas xi mudell edukattiv li kull poplu jrid bilfors isegwi. Nixba nisma' kemm suppost l-affarijeit sejrin aħjar f'xi pajjiż ieħor, meta mill-qari tagħna, l-esperjenza hija kompletament il-kontra. Bħalma xbajt nisma' wkoll kemm ser jiġu "għorrief" minn barra biex jgħallmuna kif għandna ngħallmu. F'dawn il-gżejjer bdejna pedamenti sodi fl-edukazzjoni. Bnejna strutturi li jistgħu jiġu rfinati minna, imma li bażikament huma tajbin ħafna. Għamilna ħafna sew. Aħna għażilna li ninvestu fil-bnedmin. Għażilna li nkomplu ninvestu f'uliedna, u sewwa għamilna, u hekk għandna nibqgħu nagħmlu. It-talenti għandhom jiġu żviluppati u l-Istat għandu d-dmir li jassigura li dan isir. Ikun definittivament żball kbir jekk l-Istat issa jiddeċiedi l-kontra. Jekk xi ħadd qed jitħajjar li jġib skuża fuq is-'suppost' nuqqas ta' suċċess tagħna sabiex inaqqas l-investiment, ser isibna nikkumbattuh il-kontra. Pajjiżna mexa 'l quddiem bl-edukazzjoni u jibqa' jimxi jekk jibqa' f'din il-linja. Il-kontra jkun biss rigress u mhux progress.
Beda jsir l-argument